《油口夜饮醉卧一室及觉三鼓矣秋夜新冷雨湿虫鸣展转不能成寐于是浩然有归志》
宋代·黄大受

一榻翛然著醉侬，沉沉清夜大槐宫。梦回作恶酒气重，枕上不眠归兴浓。

点滴落阶添闷雨，清哀绕壁诉寒虫。计行良未成端绪，何处高楼撞晓钟。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。